Leonhardi

Leonhardi is a Wallfahrt zu Ehren vom Heiligen Leonhard. In de meist'n Fälle werd g'rittn oder auf Pferdl-Fuhrwerk g'fahrn. Des hod damit z'doa dass da Leonhard als Schutzheiliga fia d' Viacha verehrt werd. Einglich fia alle bäuerlich g'nutztn Viacha, aber fia'd Pferdl besonders. Nebnbei is a no da Schutzpatron fia de Gfanganen. Desweng is zum Beispui de Leonhardikapelln z'Däiz mit na Kettn verziert.

Ois Termin werd meist da Namenstag vom Leonhard g'nutzt, des is da 6.November. In manch'n Ort'n find't Leonhardi a am nächstn oder vorign Wochenend statt, in einigen Fäll'n a gans wann anders.

Leonhardi werd a Lehards oder Lenhardi g'nannt. Wega de damit verbundenen Festl, de trotz des traditionellen Hintergrunds se bei de junga Leid großer Beliebtheit dafrein werds a manchmoi LeonParty g'nannt.


 Leonhardi in Däiz 

Woi de gräste und bekannteste Lenhardi-Fahrt is de vo Däiz.
S' findt imma am 6. November statt, außer des is a Sonntag, dann werds auf'n Samstag vorvalegt. 
Nua 2011 is ausnahmsweis am Montag, oiso am 7. November.

Im Jahr 2005 war as 150. Jubiläum.
2006 hom 84 Wang teilgnomma.

Reitn derfan nur Männa und Buam. Dafia san auf de Wang d'Madln und Fraun in da Mehrzoi.

De Wang miaßn eisnbereifte Radln hom und vo vier Ross zong werdn. An Kutsch-Bock gibts koan. Da Kutscher hockt auf'm Pferdl hinten links. Am hintern End vom Wang gibts an Stehplatz fian Brettl-Hupfa. Dea hoast so, wei a zum Fahrn auf'm Brettl steht und obihupfn muaß um de Bremsn zum bedina.

De Wang san zum Teil recht oid und san friara fia'd Landwirtschaft ois Transportmittl gnutzt wordn. Neiere Nachbauten miaßn in Däiz ana entsprechend traditionelln Bauweisn dasprecha. Fia den festlichen Anlass san d' Wang schee ogmoid und mit Bleame gschmückt. Genauso werdn d'Ross gschmückt, zum Beispui werdn ehna Bleame in d'Mähne gpflochtn.

Des Ganze is a guats Zsammwirkn vo an Haufn Leid. De verschiedenen Trachtnvereine ham d'Leid, de auf'm Wagn mitfahrn, iagand am Bauern ghearn d'Ross und wem anders da Wang. Manche vo de Wang wern a vo Brauerei-Ross vo de namhaften Brauerein aus Minga zong.


 Weitere Städte und Deafa mit a eignen Lenhardifahrt

 Aigen am Inn
 Däiz
 Benediktbeiern
 Dießen am Ammersee
 Dietramszell
 Ensdorf (Obapfoiz)
 Forst (Wessobrunn)
 Froschhausen bei Murnau
 Bruck
 Garmisch-Partenkirchen
 Festenbach (Gemeinde Gmund am Tegernsee)
 Grafing (s easchte moi urkundli erwähnt 1708)
 Guntersberg
 Haberskirchen
 Harmarting
 Holzhausen bei Teisendorf (s easchte moi urkundli erwähnt 1612)
 Höhakirch-Siegatsbrunn
 Hundham
 Inchenhofen (Leahad)
 Kaufering
 Kirweida
 Kreuth
 Kundl (Tirol)
 Lenggrias
 Leogang - Land Soizburg
 Leonhardsbuch (bei Allershausen, Landkeis Freising)
 Leonhardspfunzen ("Leonharddiritt", b. Rosenheim)
 Lippertskirchen
 St. Leonhard am Wonneberg
 St. Leonhard bei Babensham
 Murnau
 Seebarn bei Neunburg vorm Wald
 Niederaudorf
 Niedernkirchen (Landkreis Rottal-Inn)
 Nußdorf am Inn
 Oberbuchen, Gem. Bad Heilbrunn
 Markt Peißenberg
 Pietzing
 Preisendorf
 Pucking (Obaöstareich)
 Reichersdorf
 Reichling
 Rimsting
 Rottenbuch (seit 1947)
 Sarleinsbach
 Schliersee (Gmoa) nach Fischhausen
 Siegertsbrunn
 Simbach am Inn
 Thambach
 Truchtling
 Übersee (Cheamgau)
 Unterammergau
 Unterliezheim (Landkroas Dillingen an der Donau, Gemeinde Lutzingen)
 Wackersberg
 Warngau
 Wartenberg
 Weigendorf (Landkroas Dingolfing-Landau) 
 Wildsteig

Kategorie:Kultur
Kategorie:Boarischa Brauch